Germaniya kansleri Angela Merkel “normand to‘rtligi” uchrashuvi davomida Suriyadagi ixtilofni hal qilishda muxolifat manfaatlari hisobga olinishi zarurligini aytib o‘tdi. ”Biz juda murakkab vaziyat oldida turibmiz. Bizda Suriya prezidenti Bashar Asad bilan aloqalar bor. Shunisi ayonki, Asad kelajakda hozirgidek rol o‘ynay olmaydi, shuning uchun bizga umumiy koalitsiya zarur”, deb aytdi Merkel. Merkelning aytishicha, ixtilofning siyosiy yechimlari harbiy yechimlaridan ko‘ra ko‘proq bo‘lishi kerak. Parijda Rossiya, Fransiya, Ukraina va Germaniya yetakchilari o‘rtasidagi uchrashuv 4 soatdan ko‘proq davom etdi.